VGI ตั้งบริษัทย่อย “VGI Malaysia” ลุยธุรกิจให้บริการสื่อโฆษณาในมาเลฯ
VGI ตั้งบริษัทย่อย “VGI Malaysia” ทำธุรกิจให้บริการสื่อโฆษณาในมาเลเซีย ทุนจดทะเบียน 8 ลบ.
15 มี.ค. 2560

บริษัท วี จี ไอ โกลบอล มีเดีย จำกัด (มหาชน) หรือ VGI ระบุว่า บริษัทได้จัดตั้งบริษัทย่อยใหม่ในประเทศมาเลเซีย ผ่านการรับโอนหุ้นจากตัวแทนของบริษัท ซึ่งเป็นผู้ดำเนินการจัดตั้ง โดยอยู่ภายใต้ชื่อบริษัท VGI Global Media (Malaysia) Sdn Bhd (VGI Malaysia) ซึ่งทำธุรกิจให้บริการสื่อโฆษณา บริษัทถือหุ้นทั้ง 100% มีทุนจดทะเบียนเริ่มต้น 2 ริงกิตมาเลเซีย หรือราว 16.07 บาท และมีแผนจะเพิ่มทุนใน VGI Malaysia เป็น 1 ล้านริงกิตมาเลเซีย หรือราว 8.04 ล้านบาท